SUID-AFRIKAANSE RADIOLIGA NUUS SONDAG 21 DESEMBER 2014 


Goeiemore en welkom, jy kan nou luister na die weeklikse nuus uit- 
sending van die Suid Afrikaanse Radio Liga wat gelees word deur 
(naam, roepsein en (TH waar 
toepaslik). Die SARL saai elke Sondag om 08:15 plaaslike tyd `n nuusbulletin 
in Afrikaans en om 08:30 plaaslike tyd in Engels uit op HF en verskeie BHF en 
UHF herhalers landswyd. Vir Echolink luisteraars is daar `n herleiding deur 
ZSOJPL. `n Potgooi is ook beskikbaar op die SARL webblad. 


Hierdie oudio bulletin kan van die SARL se webblad, www.sarl.org.za, afgelaai 
word. `n Teksweergawe van hierdie en vorige bulletins kan ook daar verkry word 
en jy kan ook inteken om nuwe bulletins per e pos te ontvang. 


** Ons begin vanoggend se nuusbulletin met nuus van n stil sleutel. Die 
Border Radio Club in Oos-London kondig met leedwese die afsterwe 

aan van Ken Wood ZS1KEW, voorheen ZS2KW en wie ookn erelid was van 
die klub. Ons innige meegevoel aan sy LV Val ZR2VW en familielede. Ken het 
n groot aandeel gelewer in die opbou van die amateurgemeenskap in 

die Grens area. Hy was ookn RAFE lektor en en eksaminator vir baie jare. 
Hy sal deur baie amateurs gemis word. 


IN DIE NUUS VANDAG 
BESTUDEER DIE NUWE KONSEP RADIOREGULASIES IN GEHEEL 
DIE SOMER SONSTILSTAND VOORTPLANTINGS TOESTAND 


TRANSATLANTIESE TOETSE TUSSEN NAMBIE EN BRAZILIEBRAZILE 
BINNEKORT `N WERKLIKHEID 


ZS9YOTA IN DESEMBER OP DIE LUG 
Bly ingeskakel hiervoor en nog ander interessante nuus. 
Hier volg `n belangrike aankondiging; 


** Die Kersboodskap van Geoff Levey, ZS6O, die President van die Suid- 
Afrikaanse Radioliga, sal vanoggend in Amateur Radio Today uitgesaai word. 
Die program begin om 10:00 plaaslike tyd. 


** Dit is uiters noodsaaklik om die kosep radioregulasie in geheel te bestudeer. 
Te oordeel aan komentaar wat alreeds ontvang is blyk dit dat daar n 
neiging onder amateurs is om net te kyk na die gedeelte wat op 
amateurradio van toepassing is.. Dit is egter uiters noodsaaklik 
dat wanneer daar komentaar en voorstelle gelewer word aan 
die SARL tov die regulasies, dat die dokument in sy geheel 
bestudeer moet word aangesien daar ander afdelings is wat ookn 
impak op amateurradio gaan hê. 


Dit is belangrik om in gedagte te hou dat wanneer OKOSA regulasies formuleer 
hulle die raad volg wat deur die TTU radioregulasies gegee word asook die ver- 


skillende dienste wat hulle reguleer. In die geval van amateurradio is dit die ITU 
se Radio Regulasie 1.56 en 1.57 wat amateurradio en amateursatelliete definieër. 


ITU radio regulasie 1.56 definieër die amateurdiens asvolg- dit is n 
radiokommunikasiediens vir die uitsluitlike doel van selfonderrig, 
interkommunikasie en tegniese navorsing wat uitgevoer word deur 
amateurs. Dit word gedoen deur goedgekeurde persone wien belang- 
stelling het in radiotegnieke uitsluitlik vir persoonlike gewin en sonder enige 
geldelike voordele. 


TTU radioregulasie 1.57 bepaal dat die amateuradiosatellietdiensn radiokommunikasiediens 
is wat ruimtestasies op aardsatelliete vir dieselfde redes as 

die van die amateurdiens gebruik. Vroeër die jaar het die ITU 
radiokommunikasie buron boek gepubliseer genaamd “Handbook on Amateur 

radio and amateur-satellite services”. Sou jy besluit om kommentaar te lewer 

tov. die regulasies sal die boek jou goed te pas kom en goeie insig gee oor 

die regulasies. Die boek kan van die SARL web afgelaai word. Stuur asb. 
kommentaar en voorstelle aan sarlregwg@sarl.org.za voor 15 Januarie 2015. 


** Die kortpad somer sonstilstand voorplantingtoestand of die “SSSP” wat 
staan vir “Short-path Summer Soltice Propagation was ontdek deur Han Higaso, 
JE1BMJ. Gedurende die noordelike halfrond se somer sonstilstand tydperk was 
hy juis besig om Europese stasies vanaf Japan op 50 MHz te kontak. Ama- 
teurs in die Verenigde Koningkryke en New Zeeland was ook besig om die nuwe 
voortplantings modus te gebruik toe hulle Suid-Amerikaanse stasies tydens die 
Suidelike halfrond se sonstilstand typerk in Desember kon kontak. Verlede jaar 
het Bob ZLILS met Suid-Afrikaanse BHF amateurs kontak probeer maak en 
was spore van die seine deur Paul ZS6NK gehoor. Die beste tyd om te luister 
vir SSSP” seine vanaf die Ooste is van sonsopkoms tot sonsondergang. Lees 
meer oor “SSSP” op 50 MHz na VK en ZL land op die BHF forum. 


** Pieter Jacobs VS1PJ van Rosh Pinnah, Namibië wie n baie toegewyde 
BHF radio-amateur is, beplan om die Atlantiese Oseaan na Brazilië 
op 144 MHz oor te steek. Aan die anderkant van die 6000 kilometer 
seepad wag nogn toegewyde BHF amateur, Orlando Neto PY2ANE om 
kontak te maak met V51PJ. 


Terwyl Pieter, nog in Kaapstad woonagtig was as ZR1AEE het hy gereeld 
probeer kontak maak met Orlando dmv. tropogeuting, maar kon nog altyd 
net spore van siene hoor op 144MHGz. Om die kontak te kan bewerkstellig het 
Pieter nou aansoek gedoen om 2 kilowatt kraguitset te gebruik vir sy navors- 
ingseksperiment. 


Tot dusver het alle vorige pogings deur ander amateurs, om tweerigting kontak 
oor die osean op 2 meter te maak, skipbreuk gelei. 


Jy luister na, `n nuusbulletin van die Suid Afrikaanse radioliga enem nou kyk 
ons bietjie na nuus vanaf die ligakantoor. kantore 


** Aansoek om lidmaatskap van die SARL is ontvang van Redewaan 


Edries,ZSL1120. Enige besware teen die aanvaarding van die lidmaatskapaan- 
soek moet die Sekretaris bereik voor of op die Dinsdag na hierdie bulletin. Die 
SARL ledetal staan tans op 1598 individue plus 35 geaffilieerde klubs. 


Neem asb. kennis dat dieSuid-Afrikaanse radioligakantoor gesluit sal wees vir 
die kerstyd- en Nuwejaarperiode . Die kantoor sal weer open op 5 Januarie 2015. 
Vir uiters noodsaaklike sake stuur 'n e/pos aan secretary@sarl.org .za 


** Desember is Jeug op die lug maand. (Gebruik nou jou kans om n jong 
persoon betrokke te kry by amateurradio.n Spesiale roepsein ZS9YOTA 
is aan die Suid-Afrikaanse radioliga toegestaan wat bgebruik kan word deur 
jong amateurs gedurende die YOTA of Jeug op die lug maand wat duur van 1 
tot 31 Desember 2014. As jy 25 jaar of jonger is word jy uitgenooi om aansoek 
te doen vir die spesiale roepsein hetsy as induvidu of as 'n klubstasie wat deur 
jongmense bedryf word. 


Stuur jou aansoek nou, aan Nico van Rensburg ZS6OL by zs6al@mweb.co.za 
Kry ook meer inligting by www.hamradio.org.za 


** Hannes Coetzee, ZS6BZP, berig dat die verwagte sonaktiwiteitsvlak gematig 
gaan wees. Sonvlekke 2241 en 2242 het komplekse magneetvelde en huisves 
genoeg energie vir M- of X-klas sonfakkels. Vir diegene wat hulle eie frekwen- 
sievoorspellings wil doen, die verwagte effektiewe sonvlektelling vir die week 
is ongeveer 130. Amateurs gaan die 20 tot 10 m bande geniet met veral die 
15 m wat goeie DX-openinge op daglig paaie daar kan stel. Besoek gerus die 
webtuiste spaceweather.sansa.org.za. vir meer inligting Dagboek van gebeure. 


01-31 Desember - Jeug op die lug met ZS9YOTA. 31 Desember stuur jou 
voortstelle vir referate vir Hamradio Africa 2015 na rta@sarl.org.za 1 Januarie 
2015 ZSO9OSARL gaan op die lug 15 Januarie 2015 jou insette na die Suid- 
Afrikaanse Radioliga oor die konsep-wysigings aan die radio-regulasies 16 to 18 
Januarie 2015 PEARS NasionaleBHF/UHF Kompetisie 


Om die nuusbulletin mee af te sluit, net weer 'n terugblik op ons hoofnuusberig. 


Te oordeel aan komentaar op die konsepradioregulasies wat alreeds ontvang is, 
blyk dit dat daar 'n neighing onder amateurs neiging is om net te kyk na die 
gedeelte wat op amateurradio van toepassing is.. Dit is egter uiters noodsaaklik 
dat wanneer daar komentaar en voorstelle gelewer word aan die SARL tov die 
regulasies, die dokument in sy geheel bestudeer moet word. 


** Dit bring ons dan aan die einde van hierdie Suid-Afrikaanse Radioliga nuus- 
bulletin, vind meer uit oor hierdie en ander nuus deur die SARL se webtuiste 
te besoek. 


** Luister elke Sondagoggend om 10:00 Plaaslike tyd na “Amateur Radio Today”. 
Daar is herleiding op 7 082, 7 205 en 17 660 kHz `n potgooi deur Dick, ZS6RO en 
verskeie herleidings op BHF en VHF frekwensies regoor die land. `n potgooi deur 
Dick, ZSGRO en verskeie herleidings op BHF en UHF frekwensies word regoor 
Suid-Afrika uitgesaai. `n Heruitsending vind op Maandae om 18:30 plaaslike 


tyd op 4895 kHz plaas. Ons ontvang graag jou sein rapporte, kommentaar en 
voorstelle, stuur `n e-pos aan artoday@sarl.org.za. 
Sentech borg die uitsendings op die nie-amateurfrekwensies. 


Die SARL se nuusdiens nooi klubs en individue om nuusbrokkies van belang 
vir radioamateurs en kortgolfluisteraars in te dien. Plaas nuusberigte - indien 
moontlik ,- in beide Engels en Afrikaans op die SARL webtuiste onder die 
newsinbox skakel te plaas nie later as die Donderdag wat die bulletindatum 
voorafgaan nie. 


Jy het geluister na `n nuusuitsending van die Suid Afrikaanse Radio Liga, 
saamgestel en gelees deur Johann du Plessis ZS6PSS en geredigeer is deur Dawie 
Conradie ZR6DHG.ZR6DHGC en gelees 
deur Die afrikaanse nuusspan groet nou en wens jou 'n 
mooiweek toe. Totsiens /EX 


